1522  मायथायनि गेजेराव बिसोर गासैबो अनथायफोरखौनो लुनाय खामानियाव बाहायजोबबायमोन ।आथिखालाव बेफोर गिदिर खरंखौ बद्रामाव गसंना थानाय नुनो मोनो आरो मावखलियामनि जोंनाय अनथाय आरो अनथाइफोरखौ इनजुर होनाय नुनो मोनो ।खायसे महरगिरिफोरा बेथौ फोथांबाय आरो आथिखालाव बेफोरखौ लण्डनाव थानाय बृटिस मिउजियामाव लांनानैबो दोनहैनाय जाबाय ।लांनानै दोनहैनाय बेसादफोरा फ्राय मुसुखानि बायग्लिनाय जाय ग्रिक आरो आमाजानफोरनि गेजेराव जानाय दावहाखौ दिन्थिना होयो ।मावखलियानि ओनसोलाव बेनि गायखंनाय नेरसोमो महरै थाबाय ।दाथाया समानै खना फारब्रै गोलाव - गुवारा  40  -  30  मिटार ।गायसननायनि जायगाया बिफां - लाइफां गैयै गोरान जायगाजों बेंखनजानायमोन,जायनि जायगाया मुसुखाफोरजों साजायजानायमोन ।फबनाय जायगा आरो गुफुर खुनै अनथाइनि हाखरा सना जों खाजायजानाय ।